CELEX: 62008TN0513
Language: sk
Date: 2008-11-25 00:00:00
Title: Vec T-513/08 P: Odvolanie podané 25. novembra 2008 : Komisia Európskych spoločenstiev proti rozsudku Súdu pre verejnú službu z  11. septembra 2008 vo veci F-135/07, Smadja/Komisia

21.2.2009   
            
            
               SK
            
            
               Úradný vestník Európskej únie
            
            
               C 44/50
            
         Odvolanie podané 25. novembra 2008: Komisia Európskych spoločenstiev proti rozsudku Súdu pre verejnú službu z 11. septembra 2008 vo veci F-135/07, Smadja/Komisia
   (Vec T-513/08 P)
   (2009/C 44/88)
   Jazyk konania: francúzština
   Účastníci konania
   
      Odvolateľka: Komisia Európskych spoločenstiev (v zastúpení: K. Herrmann a D. Martin, splnomocnení zástupcovia)
   
      Ďalší účastník konania: Daniele Smadja (Nové Dillí, India)
   Návrhy odvolateľky
   
               —
            
            
               zrušiť rozsudok Súdu pre verejnú službu z 11. septembra 2008 vo veci F-135/07,
            
         
               —
            
            
               zamietnuť žalobu, ktorú podala pani Smadja,
            
         
               —
            
            
               rozhodnúť, že každý účastník konania znáša svoje vlastné trovy tohto konania a konania pred Súdom pre verejnú službu.
            
         Odvolacie dôvody a hlavné tvrdenia
   Komisia v tomto odvolaní žiada zrušenie rozsudku Súdu pre verejnú službu z 11. septembra 2008 vyhláseného vo veci Smadja/Komisia, F-135/07, ktorým tento súd zrušil rozhodnutie Komisie z 21. decembra 2006 o zaradení žalobkyne v prvom stupni do platovej triedy A*15, platového stupňa 1, po rozsudku Súdu prvého stupňa z 29. septembra 2005 vyhláseného vo veci T-218/02, Napoli Buzzanca/Komisia.
   Na podporu svojho odvolania Komisia uvádza jediný odvolací dôvod založený na nesprávnom právnom posúdení pri výklade zásady proporcionality.
   Komisia v rámci troch častí tohto odvolacieho dôvodu tvrdí:
   
               —
            
            
               zásady proporcionality sa nemožno dovolávať, ak ustanovenia služobného poriadku, akými sú články 3 a 4 Služobného poriadku úradníkov Európskych spoločenstiev, zakazujú Komisii prijímať rozhodnutia o vymenovaní s retroaktívnym účinkom,
            
         
               —
            
            
               zásada proporcionality nemôže viesť k popretiu právnej sily rozhodnutej veci, ktorú má rozsudok Súdu prvého stupňa,
            
         
               —
            
            
               zásady proporcionality sa nemožno dovolávať, keď ustanovenie služobného poriadku, akým je článok 5 ods. 5 prílohy XIII v spojení s článkom 46 ods. 1 písm. a) Služobného poriadku úradníkov Európskych spoločenstiev, vylučuje v prejednávanej veci zaradenie do vyššieho platobného stupňa, ako je stupeň 1.